બિહારમાં ભાજપે ભાગલા પડાવ્યા અને નીતિશકુમાર નીચી મૂંડીએ ભાજપના ખોળામાં બેસી ગયા. આસામમાંથી કોંગ્રેસનો મજબૂત પાયો ગણાતા હેમંત બિશ્વા સર્માને ભાજપે આવકાર્યા અને ઇશાન ભારતમાં એકથી વધુ રાજ્યોમાં તેમને એક મજબૂત નેતા મળી ગયો. નાગાલેન્ડ અને ત્રિપુરામાં પણ સ્થાનિક મજબૂત નેતાઓને ભાજપ પોતાના રથમાં બેસાડી રહ્યું છે. તામિલનાડુમાં જયલલિતાના ગમન બાદ શશિકલાને એકલી પાડીને બાકીના જૂથને સાથે લેવાની ગણતરી મંડાયેલી જ છે.